|  |  |  |
| --- | --- | --- |
|  | **REPUBLIKA E KOSOVËS**  REPUBLIKA KOSOVA/REPUBLIC OF KOSOVO  **Kuvendi i Komunës së Kaçanikut**  Skupština Opštine Kačanik/Municipal Assembly of Kaçanik | **korniza e amblemës origjin copy** |

**RREGULLORE**

PËR

PLOTËSIM NDRYSHIMIN E RREGULLORES 01/2018 (01.NR 02-104/01-11899) PËR BASHKËPUNIMIN E KOMUNËS ME VENBANIMET, FSHATRAT DHE LAGJET URBANE TË KOMUNËS SË KAÇANIKUT

Tetor,2019.

Në mbështetje të nenit 11, nenit 12, paragrafin 12.2, pika c) dhe nenit 17, pika s) të Ligjit nr. 03/L-040 për Vetëqeverisjen Lokale (“Gazeta Zyrtare e Republikës së Kosovës”, nr. 28/2008), Udhëzimit Administrativ (MAPL) Nr. 02/2019 për Organizimin, Funksionimin dhe Bashkëpunimin e Komunave me Fshatrat, Vendbanimet dhe Lagjet Urbane, nenit 34.5 të Statutit të Komunës së Kaçanikut, Kuvendi i Komunës së Kaçanikut në mbledhjen e mbajtur më \_\_\_\_\_\_\_\_\_\_\_\_\_\_\_, miratoi këtë:

**RREGULLORE**

**PËR**

**PLOTËSIM NDRYSHIMIN E RREGULLORES 01/2018 (01.NR 02-104/01-11899) PËR BASHKËPUNIMIN E KOMUNËS ME VENBANIMET, FSHATRAT DHE LAGJET URBANE TË KOMUNËS SË KAÇANIKUT**

**Neni 1**

Me këtë Rregullore, plotësohet dhe ndryshohet Rregullorja 01/2018 (01. Nr. 02-104/01-11899) për Bashkëpunimin e Komunës me Vendbanimet, Fshatrat, dhe Lagjet Urbane të Komunës së Kaçanikut e datës 27.04.2018.

**Neni 2**

Ndryshohet neni 3, paragrafi 2, me tekstin në vijim: “Komuna e Kaçanikut themelon 20 këshilla lokale të fshatrave, vendbanimeve formale dhe jo formale dhe lagjeve urbane dhe do të paraqiten në listë të veçantë, Shtojca Nr 1. që do të jetë pjesë përbërëse e kësaj rregullore”.

**Neni 3**

Ndryshohet neni 4, paragrafi 1, me tekstin në vijim: “Kuvendi i Komunës emëron një komision për të udhëhequr dhe koordinuar procesin në teren në zgjedhjen e këshillave lokale. Komisioni duhet të ketë shtatë (7) anëtarë: katër (4) anëtarë nga Kuvendi i Komunës, një (1) anëtar nga ekzekutivi, (1) një nga shoqëria civile dhe një (1) nga përfaqësuesit e fshatit, vendbanimit apo lagjes urbane. Komisioni do të reflektoj perfaqësim gjinor dhe etnik. Përbërja e komisionit duhet të përfaqësojë përbërjen e subjekteve politike me numër më të madh të anëtarëve të përfaqësuara në Kuvendin e Komunës. Kryesuesi i komisionit zgjidhet nga anëtarët e komisionit”.

**Neni 4**

Ndryshohet përmbajtja e paragrafit 6, të nenit 4 me tekstin në vijim: “Mandati i komisionit është i lidhur me mandatin e Kuvendit të Komunës”.

**Neni 5**

Shtohet paragraf i ri në nenin 4, me tekst në vijim “Komisioni raporton para Kuvendit të Komunës për procesin zgjedhor”.

**Neni 6**

Në nenin 5, paragrafi 1, ndryshohet numri i anëtarëve si në vijim: “Këshillat lokale do të kenë pesë (5) deri nëntë (9) anëtarë”.

**Neni 7**

Shtohet fjalia te neni 5, paragrafi 2, me tekstin në vijim: “Këshilli duhet të përfshijë përfaqësimin e çdo fshati, vendbanimi apo lagje urbane”.

**Neni 8**

Ndryshohet neni 6, paragrafi 5, me tekstin në vijim: “Në rast të humbjes së mandatit të kryetarit të këshillit, komisioni komunal brenda tridhjetë (30) ditësh duhet të organizoj zgjedhjet për zgjedhjen e kryetarit të ri”.

**Neni 9**

Shtohet paragraf i ri në nenin 6, me tekst në vijim: “Zëvendësimi i anëtarëve të këshillave lokale në rastin e humbjes së mandatit bëhet nga lista e pritjes me aprovimin e komisionit të kuvendit brenda pesëmbëdhjetë (15) ditësh”.

**Neni 10**

Hiqet në tërësi përmbajtja e nenit 13, dhe shtohen paragrafët me tekst në vijim:

1. “Për punën e tyre kryetarët e këshillave lokale kompensohen nga buxheti i Komunës së Kaçanikut.
2. Kompensimi për kryetarët e këshillave lokale, bëhet në shumën ekuivalente të anëtarëve të komiteteve obligative për takim.
3. Kompensimi për pjesëmarrjen në takime bëhet vetëm për gjashtë (6) takime të këshillit lokal të mbajtura brenda vitit kalendarik”.

**Neni 11**

Pas miratimi nga Kuvendi i Komunës, kjo rregullore hyn në fuqi 15 (pesëmbëdhjetë) ditë pas regjistrimit në zyrën e protokollit të Ministrisë së Administrimit të Pushtetit Lokal si dhe publikimit në gjuhë zyrtare në ueb-faqen e Komunës.

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kryesues i Kuvendit Komunal

Datë:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z. Kemal Murseli

Shtojca 1.

Lista e Këshillave të qendrës urbane, fshatrave dhe vendbanimeve në territorin e Komunës së Kaçanikut:

1. Këshilli lokal i fshatrave Bajnicë dhe Semajë (475+193=668 banorë[[1]](#footnote-1)).
2. Këshilli lokal i fshatit Begracë (2116 banorë).
3. Këshilli lokal i fshatit Biqec (1696 banorë).
4. Këshilli lokal i fshatrave Doganaj, Soponicë, Koxhaj dhe Sllatinë (957+1152+211=2320 banorë).
5. Këshilli lokal i fshatrave Dërnagllavë, Korbliq dhe Llanishtë (34+124+172=330 banorë).
6. Këshilli lokal i fshatrave Dubravë dhe Rekë (564+652=1216 banorë).
7. Këshilli lokal i fshatrave Duraj dhe Gërlicë e Epërme (651+387=1038 banorë).
8. Këshilli lokal i fshatrave Gajre, Ivajë dhe Shtrazë (574+596+258= 1428 banorë).
9. Keshilli lokal i fshatrave Elezaj dhe Gabrricë (495+493=988 banorë).
10. Këshilli lokal i fshatrave Kotlinë dhe Gjurgjedell (416+436=852 banorë).
11. Këshilli lokal i fshatit Glloboqicë (1287 banorë).
12. Këshilli lokal i zonës urbane I.
13. Këshilli lokal i zonës urbane II. (vijë ndarëse përroi i Rakocit)
14. Këshilli lokal i zonës urbane III (Dushkajë) (zona urbane: 10,393 banorë).
15. Këshilli lokal i fshatit Kaçanik i Vjetër (1940 banorë).
16. Këshilli lokal i fshatit Kovaçec (1030 banorë).
17. Këshilli lokal i fshatit Nikaj (778 banorë).
18. Këshilli lokal i fshatit Vatë (1675 banorë).
19. Keshilli lokal i fshatit Runjevë (698 banorë).
20. Keshilli Lokal i fshatit Stagovë (1160 banorë).

1. Sipas regjistrimit të popullsisë në vitin 2011. [↑](#footnote-ref-1)